JohanHeinsen/ENO huggingface dataset:
Aalborgs Stifts Adresseavis, 1823-05-29
Nogle Stykker bleged Blaarlærred. J den saakaldte Windesgaard. 1 Oxhoved Porter Øll. 1 Foustagie Engelsk Kjønrog i 12 8 1/2 Pund. 1 Slump dito dito. J Boets Gaard. 1 Foust. Svedsker 4 a 500 Pd. 1 Slump dito circa 80 Pd. 1 Fjerding Mallaga Rosiner circa 90 Pd. 1 Slump dito. Circa 80 Lpd. gammelt Tavlblye.
Aalborgs Stifts Adresseavis, 1823-05-29
1 Foust. Svensk Hvedsteene circa 160 Stkr. 1 Dito Norsk dito circa 600 Stykker. 1 Slump Rosmarin.
Aalborgs Stifts Adresseavis, 1823-05-29
13 Stykker ordinær Uldsæklærred a circa a 60 Alen. 5 a 6 Favne Boge Stettiner Brænde, 32. 2 Foust. grøn Victriol a Netto 244 Pd.
Aalborgs Stifts Adresseavis, 1823-05-31
Udlandet.
Aalborgs Stifts Adresseavis, 1823-05-31
Krigsskuepladsen. Jfølge den seneste Telegraphdepesche er Armeen avaneret til Aranda, hvor den ankom den 15de Maj. General Obert fortsætter sin Marsch uhindret. Han har den 12te forenet sig med Bessieres, hvis Tropper have Medina Celi og Siguenza inde. Bessieres har nylig i en Fægtning med Ballesteros mellem Catalayud og MedingCeli frataget ham 4 Kanoner, 200 Mand og 200 Flinter, og forfølger nu hans Bagtropper. Ballesteros fortsætter sit Tilbagetog over Teruel og Cuenga mod Valencia, og synes at have tabt sin Anseelse blandt de Tropper, han commanderer; han mister daglig mange Folk ved Desertion, nylig kom 50 Saadanne til General Obert. Nogle, der i Affairer med Bessieres vare tagne tilfange, og bleve bevogtede af 150 Constitutionelle, bleve just af Vagten selv satte i Frihed, da denne tilligemed dens Chef forlod Ballestetos. Gen. Obert vilde den 16de være i Siguenza og derfra fortsætte sin Marsch til Madrid, hvor Hertugen af Angouleme vil indtræffe den 24de, den hellige Ferdinands Dag. Hertugen af Reggio er den 12te med Divisionen Autichamprykket ind i Valladolid, hvor hans Modtagelse, efter de franske Beretninger, overgik enhver Anden, som Man hidtil har været Vidne til. Fortropperne ved dette Corps trak sig strax under Gen. Vallins Anførsel mod Duero, for at besætte Broerne over Floden. Man havde meldt, at Abisbal stod ved Olmedo, Coca, Santa Maria de la Nieva og Segovia, men der fandtes paa denne Vei kun smaa Troppeafdelinger. General Molitor skal den 5te have befundet sig i Teruel. J Saragossa vilde Man vide, at hans Corps deelt i 2 Divisioner trak sig til Tarragona og Barcellona. - Pampelona er paa et lidet Kanonskud nær indsluttet af 8 Batailloner og 8 Escadroner, af 3die Korps og 3000 spanske Royalister, og denne Magt skal endnu forøges. - Det synes, at de franske Tropper ville campere om St. Sebastian, da et betydeligt AntalFelte er afgaaet dertil. Staden og Citadellet kunne hverken faae Hielp tilvands eller tillands, og ville for at undgaae Hungersnød blive nødte til at overgive sig. - Fra Logrono har Man borttrukket alle de franske Tropper, og overladt Staden til Beboernes Beskyttelse, blandt hvilke der hersker en meget god Aand. - Ved de Franskes Ankomst pleier i Almindelighed den største Deel af de velhavende spanske Familier at tage Flugten. Saaledes rømmede Man Segovia. Alt Skyts maatte Man lade blive tilbage af Mangel paa Transportmidler, nogle Kanoner undtagne, som Man førte til Rodrigo.
Aalborgs Stifts Adresseavis, 1823-05-31
Fra Østpyrenæerarmeen meldes, at de franske Tropper den 11te Maj have besat Palames, og ere der blevne modtagne med den sædvanlige Henrykkelse. Generalerne Donnadien og Curial befandt sig den 15de med deres Division i Vich, Baron Eroles i Ripoll og den royalistiske Partie gænger Bosoms i Berga. General Curial har faaet Befaling med sine Tropper at gaae til St. Columa for derfra at have Pladsen Hostalrich og Milans's Corps, der befinder sig i St. Seloni, i Øiesyn. Baron Eroles gaaer til Lusnes for at sætte sin Marsch i Rapport med Gen. Dounadien i Manresa, hvorhen denne begiver sig med alle sine Tropper. Bosom følger denne Bevægelse ved at gaae til Cardona. Nogle af Eroles's Tropper forfølge Mina for at udspeide hans Marsch. Hans Bevægelser ere meget vaklende, han havde den 11te trukket sig mod Cardona, og syntes efter hans usikkre Marsch at dømme, ingen fast Plan at have, og kun at gjøre sig Umage for at undgaae en Fægtning. Antallet af hans Tropper formindske sig hver Dag, og de Folk, som han har faaet ved Magt benytte Marscherne i Bjergene og Nattemarscherne til at forlade ham. Jfølge et Rygte, der er gaaet i Bayonne, har Hertugen af Angouleme ved et Gesandtskab opfordret Mina til at underkaste sig, og ikke fortsætte en saa ulige Kamp, hvis Resultat maatte være fordærveligt for den constitutionelle Armee og Menneskeheden, ved at forhale det Øieblik, da Kong Ferdinand skulde være fri og Freden igjen bragt tilbage i Spanien.
Aalborgs Stifts Adresseavis, 1823-05-31
Et engelsk Blad betragter Sagen fra en anden Sider, Den franske Armees Operationer, siger det, ere ingenlunde lykkedes. Det var Marschal Monceys Plan, at tvinge Mina til en Fægtning under Murene af Vique, eller drive ham ind under Barcellonas Kanoner. Til den Ende havde Man mandeuvreret 10 Dage; men den constit. General, der mærkede Fælden, havde, istedetfor at retirere til Campredon, vendt sig mod Ripoll, fordrevet Romagosas Corps og en Afdeling franske Tropper derfra og var gaaet til BergaHan kan nu efter Behag begive sig til Lerida eller besætte Cerdana-Dalen og falde de Allierede i Ryggen. Hans Manoeuvrer roses endog af hans Modstandere. - Den franske Commandant i Figueras lod nylig Commandanten i Fortet sige, at han ikke meere med sin Skyden maatte beskadige Staden, hvis han ikke, naar den engang blev overgivet, vilde vente at blive haardt behandlet. Man sendte Parlementairen tilbage uden Svar og begyndte strax igjen at fyre paa Staden.
Aalborgs Stifts Adresseavis, 1823-05-31
Blandinger. Af Nordamerikaneren Parkins skal for engelsk Regning være bygget et mærkeligt Dampskib, der er bestemt til at gaae imellem London og Calcutta. Maskinerier og Dampkjedlen optage ikke meere end en Femtedeel af den Plads, som ellers i Almindelighed bruges dertil. Ovnen paa dette Fartøi, som fortærer sin egen Røg, skal kunne udrette med een Bushel Steenkul det samme, hvortil Man hidtil har brugt en Chaldron Kul. Dampkjedlen er saaledes bygget, at den driver sin egen Damp tilbage, uden at den ringeste Deel deraf gaaer tabt, saa at det skal være nok for hele Reisen, naar den een Gang er fyldt. Det er beregnet, at hele Farten ikke skal vare længere end 36 til 40 Dage. Dersom en saadan Konstruktion skulde finde Sted, da vil derved gives et mægtigt Stød fremad til Dampskibsfarten.
Aalborgs Stifts Adresseavis, 1823-05-31
De engelske Aviser rose særdeles en Bogtrykkerpresse, som Doctor Church har opfundet. Denne ind rige Opfindelse skal, efter hine Blade, bestaae i følgende: Sætteren sidder foran Maskinen, ligesom for et Fortepiano. Ved at berøre Tasterne lader han Bogstavet falde fra Kassen ned paa sit behørige Sted, og denne Operation skeer med en Hurtighed, som næsten svarer til Talens. Man gjør den bemærkning, at Man med en eller flere af disse Presser, naar Man anbringer dem ved Skrankerne i Underhuset, kan trykke Talerne, ligesom de blive fremsagte. Hr. Langlois i Bayeux anvender til Steentryk, i Stedet for Steen, Porcellainsplader, som ere overtrukne med Emaille, disse ere særdeles skikkede til dette Bang.
Aalborgs Stifts Adresseavis, 1823-05-31
Fædrelandet.
Aalborgs Stifts Adresseavis, 1823-05-31
Kjøbenhavn. Den 27de Mai.
Aalborgs Stifts Adresseavis, 1823-05-31
Tirsdag Morgen den 3die Juni afreiser vor Kongelige Familie herfra med Dampskibet til Kiel. Efter Forlydende agte Deres Majestæter at opholde sig i Kiel og i Schlesvig omtrent 6 Uger og derpaa vende tilbage her til Hovedstaden. Hans Høihed Prinds Christian ventes hertil Hovedstaden i Midten af Juni Maaned. Tydske, især hamborg, ske Blade, have urigtigen berettet, at Hans Durchlauchtighed Prindsen af Hessen Philipsthal med sin Gemalinde Hendes Høihed Prindsesse Juliane, vare afreiste til Tydskland. Denne Efterretning maa berigtiges saaledes, at det kun er H. D. Prindsen, der afvigte Tirsdag afreiste med Dampskibet, hans Gemalinde er her endnu i Residentsen.
Aalborgs Stifts Adresseavis, 1823-05-31
Prindsessen af Leuchtenberg, tilkommende Kronprindsesse af Sverrig, vil ikke komme her igjennem, men bliver med et svensk Dampskib afhentet til sin Bestemmelse.
Aalborgs Stifts Adresseavis, 1823-05-31
Jmorgen, Onsdagen den 28de Maj, skal den nye smukke Corvette "Dianal, der er bestemt til at foretage sin første Reise til Efteraaret til Vestindien, løbe af Stabelen paa Nyeholm, da Veiret er saa overordentlig skjønt, er det ingen Tvivl underkastet, at der vil forsamle sig en talrig Menneskemasse, for at bivaane dette skjønne Skuespil.
Aalborgs Stifts Adresseavis, 1823-05-31
Et i denne Tid her paa Rheden ankommet Skib, der har tilbragt sin Reise fra Amsterdam i den usædvanlig korte Tid af fire Dage, har medbragt den Efterretning, at der i Amsterdam almindeligen tales om som paalideligt, at endeel fraa ske Corpser skulle være løbne over til Spanierne.
Aalborgs Stifts Adresseavis, 1823-05-31
J Søndags indsatte Provst Holm, de Herrer Michelsen og Balthasar Munteer, som første og anden Capellan ved Bremerholmens Menighed her i Kjøbenhavn. (Ved en Skrivfeil indløb i en foregaaende Skrivelse den Urigtighed, at Titelen Capellan var forvexlet med Catechet, hvilket herved berigtiges.)¬
Aalborgs Stifts Adresseavis, 1823-05-31
J næste Maaned agter vor udmærkede Violinspiller, Hof violon Frederik Werschall at besøge Jyllands Hovedstæder, Aalborg, Viborg, Randers og Aarhuus og der at give Concerter.
Aalborgs Stifts Adresseavis, 1823-05-31
Det naturforskende Selskab i Frankfurt am Main, har optaget Dr. Med. Professor L. Jacobsen til corresponderende Medlem.
Aalborgs Stifts Adresseavis, 1823-05-31
Jmorges afreiste en af vore meest udmærkede unge Lærde Dr. Phil Rudelbach med Dampskibet, for med Kongel. Stipendium at foretage en Reise igjennem Tydskland, Schwei- og Jtalien. Han har for nogle Aar siden vundet Præmien foren æstetisk Priisopgave ved Universitetet og tog i forrige AarDoctorgraden i Philosophien.
Aalborgs Stifts Adresseavis, 1823-05-31
Løverdagen den 24 Maj, Kl. 5 Eftermiddag, lod Hs. Majestæt Sig præsentere Allerhøistsammes Livgarde til Hest, hvilken Revne fandt Sted paa Nørrefælled. Cours den 27de Maj. Hamb. 2 M. 244, a vista 247. Specier 250. - Specier solgtes til 15 Mk. Obligationer (med Renter fra 11te December 1822) 77 1/2 a 78. Nationalbank-Obligationer (af Laanet den 2den Februari 1820) 101 3/4 a 102 Rbdlr. r. S. (uden Renter) eller 127 1/2 Rbdlr. Sedler pr. 100 Rbd. r. S. Norske Sedler 15 3/4 Rbd. pr. 10 Specier norsk. - Svenske Sedler 60 1/2 s. - Disconto 5 pC.
Aalborgs Stifts Adresseavis, 1823-05-31
Odense. Den sidste Halvdeel af Maj er i Aar usædvanlig skjøn. Skoven staaer i sit fulde Udspring og Nattergalen er ved det milde Veir meget munter. J Mark og Have tegnet Alt til Frugtbarhed. Oldenborrene, som forleden viste sig i Mængde, men forsvandt for den nye Kulde, have atter begyndt at indfinde sig.
Aalborgs Stifts Adresseavis, 1823-05-31
Den 23de om Aftenen imellem Kl. 9 og 10 er paa flere Steder seet et smukt Meteor paa Himmelen, der viste sig som en Jldkugle omtrent af Størrelsen som Maanen: den fremkom i Sydost og fordeeltes, efter at være steget til en vis Høide, som en Raket. Af dem, som maatte have iagttaget dette Luftsyn, haaber Man nærmere Oplysning.
Aalborgs Stifts Adresseavis, 1823-05-31
Aarhuus. Den 27de Maj om Middagen Kl. 1 indtraf Hs. Høihed, Prinds Frederik Ferdinand hertil fra Callundborg, efter 29 Timers Seilads, thi det havde næsten været stille Veir den hele Tid. Da Smakken var i Sigte fra imorges tidlig, toge Mange Hs. Høihed imøde paa Havet, deriblandt ogsaa Borgervæbningens Janitskarmusik, som i den fjerne Afstand gav en herlig Gjenlyd. Hs. Høihed modtoges paa Mindebroen af Sit Regiments Officerer, Magistraten, Stadshauptmanden og Borgerofficererne, endeel af Byens Embedsmænd, samt en talrig Folkemængde. Det borgerlige Jægercorps paraderede, fra Havnebatteriet saluteredes saavelsom og fra Rheden, alle Skibene flaggede, og ved gjentagne Hurraraab blev Hs. Høihed paa det hjerteligste buden: Velkommen atter til vor By, Skibe, ind- og udclarerede ved Aalborg Toldkammer.
Aalborgs Stifts Adresseavis, 1823-05-31
Den 29de Maj, Jndclarerede, Skipper N. Matsson fra Gothenborg med Salt og Bøgefjerdinger. P. Rævsbeck fra Randers med Fløttegods m. m. - Udclarerede, S. N. Svare til Kjøbenhavn med Talg, Rug og saltede Sild. J. Graversen til Greenaae med tørre Sild.
Aalborgs Stifts Adresseavis, 1823-05-31
Den 30te, Jndclarerede, Skipper B. Bøyesen fra Corsøer, med Rug. Baadfører J. Andersen fra Skagen med tør Fisk. Skipper B. L. Bune fra Christiania, ballastet. - Udclareret, Baadfører P. Petersen til Frederikshavn med Rug.
Aalborgs Stifts Adresseavis, 1823-05-31
Aalborg Kirker. Første Søndag efter Trinitatis prædiker til Høimesse i Budolphi Kirke Hr. Dr. Claudi, i Frue Kirke Hr. Stiftsprovst Schierup. - Til Aftensang i Budolphi Kirke Hr. Blich feld; i Frue Kirke Hr. Fuhr.
Aalborgs Stifts Adresseavis, 1823-05-31
Ægteviede. Den 25de Maj, Skolelærer L. J. Hallund, og Enken Mad. M. C. Larsen. - Huusmand J. Larsen og Pigen Joh. Christensdatter. Den 28de, Skoemagermester P. C. Mørch og Jomfrue J. M. Schmidt. Den 29de, Værtshuusholder L. Petersen og Enken O. L. Lund. Den 30te, Coffardiecapitain Th. Panch og Jfr. K. Kjær. Døbte. Den 19de Maj, Matros O. Olesens Datter, Florentine Dorothea; Fadd. Matros N. Olesens Kone, Pigen J. Schjoldan, Styrmændene Mathiasen, Lund og Petersen, Matroserne Hartvig, Jdler, Thune, Nielsen, Jørgensen og Ludvigsen. - Skolelærer Lassens Søn, Jens; Fadd. Sognefoged og Dannebrogsmand J. Krog og Kone, Pigen K. Bunderup, Gaardmand C. Kalstrup, Huusmand J. Andersen, Ungkarlene P. Bunderup og N. Jensen samt Barnets Fader. Selveier J. Andersens Datter, Karen Kirstine; Fadd. Pigerne M. Larsdatter og A. Christensdatter, Forvalter Schmidt, Selveier Hesselholt, Gaardmand J. Gregersen, Ungkarl A. Larsen. Den 25de, Værtshuusholder J. Svendsens Søn, Anders Borregaard; Fadd. Frue Professorinde Tauber, Frøken Bruun, Kjøbmændene A. Herskind, Schytte og J. Herskind, Billedhugger Borregaard, Toldbetjent N. Nielsen. Arbeidsmand J. Nielsens Datter, Mette; Fadd. Gaardmand, C. Brastrup og Kone, Pigen E. Nielsdatter, Forpagter A. Pedersen, Tjenestekarlene M. Poulsen og P. Nielsen. - Slagtermester L. Sørensen Grindsteds Datter, Anne; Fadd. Jfr. Grundtvig, Jfr. Krogh, Kjøbmændene v. Spreckelsen, Jlum, Kieldsen, Garvermester Petersen. Den 29de, Kjøbmand Th. Karmarchs Søn, Jens Koefoed; Fadd. Mad. P. Møller, Jfr. Øllegaard, Overauditor Koefoed, Consul Wigelsen, Viinhandler Simoni, Kjøbmændene A. Gjødwad, C. Akkermann, J. Borup, L. Møller, Fr. Koefoed, C. Qvist, Proprietær C. Koefoed til Bjørum.
Aalborgs Stifts Adresseavis, 1823-05-31
Begravede. Den 24de Maj, Arbeidsmand S. Sørensens Kone, 36 Aar; Skomagersvend N. M. Kolbek, 22 Aar. Den 27de, Stadshauptmand Kruuses Søn, F. H. Kruuse, 28 1/2 Aar; Arbeidsmand C. J. Knudstrups Kone, 46 Aar.
Aalborgs Stifts Adresseavis, 1823-05-31
Ved Tallotteriets 1075de Trækning i Altona udkom: Nr. 2. 28. 74. 32. 14.
Aalborgs Stifts Adresseavis, 1823-05-31
Bekjendtgjørelser. Med inderligste Veemod bekjendtgjöres herved, at min elskede Mand, Kjöbmand Jörgen Hansen, sidstafvigte Nat omskiftede Tiden med Evigheden i hans Alders 46de og vort Ægteskabs 20de Aar, efter omtrent et halvt Aars haarde Lidelser. Overbeviist om, at enhver som kjendte den Afdöde, föler med mig mit uerstattelige Tab, frabedes al Bevidnelse, som kun vil foröge min billige Sorg! - han vandt, men jeg tabte! - Aalborg den 27de Mai 1823. Abel sal. Hansens, födt Ahrus.
Aalborgs Stifts Adresseavis, 1823-05-31
Min uforglemmelige Fader Overkrigscommissair Niels Kragh er Natten til den 18de Dennes uventet og pludseligt bortkaldt til sin høiere Bestemmelse. Kjøbenhavn den 27de Mai 1823. H. W. Kragh.
Aalborgs Stifts Adresseavis, 1823-05-31
At jeg af høie Stifts-Øvrigheden er meddeelt Constitution som Prøve=Procurator ved Nibe Byes, samt Hornum og Fleschum Herreders Ret, bekjendtgjøres herved; i det jeg tillige, i denne Egenskab, tør anbefale mig til Enhver som ville betroe mig Retssagers og andre juridiske Forretningers - samt Commissioners Udførelse og Expedition. Reellitet og billighed forsikres. Aalborg, den 31te Mai 1823. N. Dannisøe, boende i Skræder Wilchens Gaard, ved Vester Port.
Aalborgs Stifts Adresseavis, 1823-05-31
Skipper Torndahl, som nedkommer fra Nibe paa Søndag afseiler bestemt til Kjøbenhavn paa Mandag, den 2den Junii, og medtager Passagerer.
Aalborgs Stifts Adresseavis, 1823-05-31
Af Rinkenisser Træskole ved Flensborg er kommet et lidet Partie af de fineste Frugttræer i Potte, alle af den Egenskab, at de bære de skjønneste og fuldkomneste Frugter i Stuer, og som mod contant Betaling, paa Tid og Sted som nærmere bestemmes, offentligen sælges for Kjøbmændene Herrer J. &N. Kjellerup ved Mægler Peter N. Skovgaard. 4 smaae Nøgler sammenbundne med et hvidt Baand, er den 29de Maj bortkommen, for sammes Tilbagelevering betales en passende Douceur. Adresse-Contoiret anviser. J Følge høie Autorisation bekjendtgjøres herved, at Pakke posterne som afgaae fra Kjøbenhavn til Jylland den 14de og 21de Junii, saavelsom de fra Aalborg den 17de og 24de samme Maaned afgaaende Pakkeposter, tager Touren over Viborg, formedelst indeværende Aars anstundne Omslags Termin. Aalborg og Kolding Postcontorer den 28de og 31te Maj 1823. R. Jørgensen. P. Limschou. Brødtart, hvorefter Byens Bagere sig indtil videre have at rette Brød af sigtet Hvedemeel. Et Franskbrød for 4 s. Tegn, skal veie 12 Lod. En Hvedesimle for 4 s. Tegn, skal veie 12 Lod. Et Rundebrød for 2 s. Tegn, skal veie 6 Lod. Hvede-Tvebakker for 2 s. Tegn, skal veie 6 Lod.
Aalborgs Stifts Adresseavis, 1823-05-31
Brød af sigtet Rugmeel. Et Rundebrød for 8 s. Tegn, skal veie 1 Pd. Et dito for 4 s. Tegn, skal veie 16 Lod.
Aalborgs Stifts Adresseavis, 1823-05-31
Brød af grovtmalet Rugmeel. Et Brød for 32 s. Tegn, skal veie 9 Pd. 8 Lod. Et dito for 16 s. Tegn, skal veie 4 Pd. 20 Lod. Et dito for 8 s. Tegn, skal veie 2 Pd. 100 Lod.
Aalborgs Stifts Adresseavis, 1823-05-31
For grovt Rugbrød, som Jndvaanerne selv udi deres Huse deine og opslaae og Bagerne derefter for dem bage, betales indtil videre udi Bagerløn 7 s. af en Skjeppe Meel og mere maae ikke tages. Alt Brød som Bagerne bage skal være godt, samt forsvarligen og tilmaade udbaget, og have Bagerne derhos i Henseende til Vægten nøie at rette sig efter forestaaende Taxt, ligesom de og tilholdes hver at sætte sit Navn eller Mærke paa det Brød som af dem bliver bagt eller forhandlet, alt under Straf og Ansvar ifølge Anordningerne. Naar Brødet er gammelt maae ei ansees at det veier 1/2 Lod ringere paa hver 12 Lod, dog maae Bagerne jevnligen være forsynet med frisk bagt Brød. Aalborg Raadstue den 28de Maj 1823. Magistraten.
Aalborgs Stifts Adresseavis, 1823-05-31
De af denne Byes Jndvaanere som ei endnu har betalt Bygningsskatten og Rente til Rigsbanken til dette Aars 1ste April, tilligemed alle de øvrige Skatter fra 1ste Qvartal d. A., det være sig Eiere, Leiere eller andre Skattepligtige, ville behagelig betale samme til Skattecasserer A. Nørgaard inden næstkommende 7de Junii. Ligeledes ville de som endnu et har indleveret deres Skattebøger, for deri at indføre Skatterne, vilde behage uden Henstand at indlevere disse, og derefter betale Skatterne til ovenmeldte Tid, thi i manglende Fald bliver Restancelisterne udfærdigede og indsendte til Approbation til Udvantning. Aalborg den 30te Mai 1823. Magistraten.
Aalborgs Stifts Adresseavis, 1823-05-31
At Justitsraad Scheels og Frues Separationsboe i Dag er sluttet, bliver herved bekjendtgjort. Aalborg den 31te Mai 1823. Schmidt, Skifteforvalter i Aalborg Birk.
Aalborgs Stifts Adresseavis, 1823-05-31
Til anstundende Pindsemarked som afholdes i Aalborg, vi jeg indtræffe med et Assortiment af alle Sorter Bomuldstøien i de moderneste Mynstre, saavel til Kjole-, Meubel som Forklædetøier &c.; hvilket herved foreløbigen bekjendtgjøres. Kjøbenhavn den 20de Mai 1823. C. G. Bontils. A. J. Gumpert, Juveler, Guld- og Sølvarbeider fra Kjøbenhavn, indtræffer til førstkommende Pindsemarked med et stort Assortiment Guld, Sølv=, Perle- og ægte Steen Arbeide.
Aalborgs Stifts Adresseavis, 1823-05-31
Et møbleret Værelse er i tilstundende Pintsemarked at faae til Leie. Anvises fra Addressecontoiret.
Aalborgs Stifts Adresseavis, 1823-05-31
Auctioner. Løverdagen den 7de Juni d. A. om Eftermiddagen Kl. 3. bliver paa Byetingsstuen afholdt offentlig Auction over Agent Galsters den 2den Marts 1820 til Skifterettens Behandling overgivne Boes udestaaende Boggjeldsfordringer; hvilket herved bekjendtgjøres. Aalborg den 31te Maj 1823. Schmidt.
Aalborgs Stifts Adresseavis, 1823-05-31
Skiftecommissionen i salig Etatsraad Kjellerup og efterlevende Enkefrues fælleds Boe, lader endvidere ved offentlig Auction den 9de Juni næstkommende og følgende Dage bortsælge, de Vare som findes specificerede paa medfølgende Blad. Aalborg, den 27de Mai 1823. Jacob Kjellerup. Jos. Nielsen.
Aalborgs Stifts Adresseavis, 1823-05-31
Skiftecommissionen i sal. Etatsraad Kjellerups og efterlevende Enkefrues Boe, lader ved offentlig Auction Manda gende 2den Juni næstkommende om Formiddagen Kl. 9 slet, bortsælge omtrent 6 Tønder Rug og omtrent 10 Tønder Byg, alt Afharpningskorn. Kornet ligger i Boets Gaard hvor de forud vil blive foreviist. Aalborg den 27de Mai 1823. Jacob Kjellerup. Juul. Jos. Nielsen. Den Gaardmand Niels Svenningsens Opbudsboe tilhørende og i Vesterassels Sogn og Bye, Sønder Herred, herpaa Morsøe beliggende Gaard med Jorder, staaende for Hartkorn 5 Tdr. 4 Skpr., bliver ved 3de Auctioner opraaabt til Bortsælgelse, nemlig: Løverdagen den 14de Junii førstkommende, den 28de f. M., næstefter, samt Tirsdagen den 15de Juli, hver Dags Eftermiddag Kl. 3. De 2de første Auctioner afholdes paa Raadstuen her i Byen, og den 3die og sidste paa den sælgende Eiendom; hvilket herved bekjendtgjøres overeenstemmende med Placaten af 22de April 1817. Conditionerne og Adkomstdocumenterne ere forinden til Eftersyn paa Undertegnedes Contoir. Nyekjøbing paa Morsøe den 17de Mai 1823. Rummelhof, Auctions-Directeur.
Aalborgs Stifts Adresseavis, 1823-05-31
Efter Reqvisition af den constituerede Forstander for Aalborg Hospital, bliver de Hospitalet tilhørende Kongeqvægtiender af 13 Sogne i Hellum Herred og 11 Sogne i Hindsted, Herred, opraabte til Bortforpagtning i 6 Aar, at regne fra 1ste Januari indeværende Aar, ved offentlig Auction, som afholdes paa Herredernes Tingsted i Vive Onsdagen den 4de Juni førstkommende Formiddag Kl. 11. Conditionerne vil blive bekjendtgjorte Liebhaberne paa Auctionsdagen og ere forinden til Eftersyn her paa Contoiret. Hellum Hindsted Herredscontoir den 20de Mai 1823. Muhie.
Aalborgs Stifts Adresseavis, 1823-05-31
Mandagen den 9de Juni førstkommende, Formiddag Kl. 9, afholdes offentlig Auction i Arvefæster Jermins Fallitboe i Dollerup, Blendstrup Sogn, under Grevskabet Lindenborg, over det der forefundne Løsøre, bestaaende af nogle Sengeklæder og andet Jndboe, ligesom og over nogle Stude, Liver og Faar; samme Dag bortleies ogsaa til den Høistbydende Græningen paa Gaardens Marker, forsaavidt samme kan undværes; Alt ifølge de ved Auctionen bekjendtgjørende Conditioner. Lindenborg den 27de Mai 1823. Kirstein.
Aalborgs Stifts Adresseavis, 1823-06-02
Udlandet.